Diari Oficial de la Generalitat Valenciana


Sumari del DOGV 1774, del 04-05-1992 (1992/824645)

RESOLUCIÓ de 8 d'abril de 1992, de la Direcció General de Patrimoni Cultural de la Conselleria de Cultura, Educació i Ciència, per la qual incoa expedient de delimitació de l'àrea de protecció del jaciment del pobla ibèric Tossal de Sant Miquel, situat al terme municipal de Llíria, per ser declarat be d'interès cultural com a zona arqueològica.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1774

Data del DOGV
:   04-05-1992

Secció del DOGV
:   ALTRES DISPOSICIONS

Número del document
:   1992/824645


Data del document
:   08-04-1992

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 8 d'abril de 1992, de la Direcció General de Patrimoni Cultural de la Conselleria de Cultura, Educació i Ciència, per la qual incoa expedient de delimitació de l'àrea de protecció del jaciment del poblat ibèric Tossal de Sant Miquel, situat al terme municipal de Llíria, per ser declarat bé d'interès cultural com a zona arqueològica.  
Per Resolució de 24 de novembre de 1980, de la Direcció General de Belles Arts, Arxius i Biblioteques (BOE núm. 22, de 26 de gener de 1981) fou incoat expedient per a declaració com a monument històrico-artístic arqueològic a favor del jaciment poblat ibèric Tossal de Sant Miquel de Llíria (València).  
Atès que la incoació fou anterior a l'entrada en vigor de la llei 16/1985, de 25 de juny, del Patrimoni Històric Espanyol, cal delimitar l?àrea de protecció del jaciment per tal de poder declarar-lo bé d'interès cultural com a zona arqueològica.  
D'acord amb allò que s'estableix en els articles 11.2 de la citada llei i l'article 12 del Reial Decret 111/1986, de 10 de gener, de desplegament parcial d'aquella, atesa la petició formulada per l'ajuntament de Llíria i d?acord amb l?informe dels serveis tècnics corresponents, aquesta direcció general resol:  
Primer  
Tenir per incoat l?expedient c e delimitació de l?àrea de protecció del jaciment del poblat ibèric Tossal de Sant Miquel de Llíria, per tal de declarar-lo bé d'interès cultural com a zona arqueològica.  
Segon  
Aquesta àrea estarà formada per un polígon irregular que limitarà pel nord amb el nucli urbà de Llíria; a l?oest, amb el camí que, des de Santa Bàrbara, va fins a la zona de les Buitreres; a l?est, amb la línia del ferrocarril València-Llíria per Chiva, i al sud, amb una línia transversal al turó a 100 metres de la cova del Cavall. Aquest polígon estarà format per les parcel·les següents: números 1, 2, 4, 5, 6, 7, 9, 11, 12, 13, 14, 15, 16, 17, 18, 19, 20, 21, 22, 29, 30, 31, 32, 33, 34, 35, 36, 37, 38, 39, 40, 41, 42, 43, 44, 56, 57, 58, 59, 60, 61, 63, 64, 65, 66, 67, 68, 69, 70, 71, 72, 73, 74, 75, 76, 77, 78, 79, 82, 88 i 89 del polígon número 100 del pla cadastral del terme municipal de Llíria.  
Tot això perquè la citada zona està ubicada a un poblat ibèric situat a un tossal d'uns 200 metres d'altura, de forma troncocònica irregular allargada de sud-oest a nord-est amb vessants escarpades, cim rocallós i estret, on actualment hi ha una ermita dedicada a sant Miquel i un monestir annex, restes de fortificacions relativament modernes. Aquest tossal, i en especial els terrenys contigus a allò que degué ser l'acrópolis, està farcit de fragments de ceràmica d'origen principalment ibèric. Aquestes restes posen de manifest les restes d'un poblat ibèric la vida del qual degué transcórrer des de la fi del segle V a. de c. fins la primera meitat del segle I a. de c. A algunes zones hi ha restes d'un assentament anterior, de la cultura del Bronze valencià. Aquest jaciment, pel valor de les ceràmiques i les inscripcions ibèriques, ocupa un lloc en l'arqueologia internacional.  
Tercer  
Continuar la tramitació de l?expedient, d'acord amb les disposicions vigents.  
Quart  
Fer saber a l'ajuntament de Llíria que, d'acord amb allò que disposen els articles 16, 20 i 22 de la Llei 16/1985, de 25 de juny, del Patrimoni Històric Espanyol, totes les obres que hagen de realitzar-se a la zona arqueològica la declaració de la qual es pretén, o del seu entorn, no podran realitzar-se sense l'aprovació prèvia d'aquesta direcció general del projecte corresponent.  
Cinquè  
Que, d'acord amb el que disposa l'article 12.2 del Reial Decret 111/1986, es trasllat de aquesta resolució a les persones interessades i al Registre General de Bens d'Interès Cultural per a l'anotació prèvia.  
sisè  
Que, d'acord amb allò que s'estableix en l'article 9.2 de la llei 16/1985, de 25 de juny, del Patrimoni Històric Espanyol; l'article 13.2 del Reial-Decret 111/1986 i l'article 87 de la Llei de Procediment Administratiu, s'obre un període d'informació pública per tal que totes aquelles persones que tinguen interès en l'assumpte puguen examinar l?expedient i al·legar allò que estimen oportú durant un termini de 30 dies a partir de la publicació d'aquesta resolució en el Diari Oficial de la Generalitat Valenciana, a les oficines de la Conselleria de Cultura, Educació i Ciència, a l'avinguda de Campanar, número 32, de València.  
Setè  
Que aquest acord es publique en el Butlletí Oficial de l?Estat i al Diari Oficial de la Generalitat Valenciana.  
La qual cosa faig pública als efectes oportuns.  
València, 8 d'abril de 1992. - La Directora General de Patrimoni Cultural: Evangelina Rodríguez Cuadros.